als_Latn dik_Latn sag_Latn
Doshi do hetim ndërkombëtar, akuze babait dhe gruas së Metës
11.03.2015 | 03:01
Deputeti Tom Doshi kërkon hetim ndërkombëtar për çështjen e tij, ndërsa hedh akuza të rënda edhe për të atin dhe bashkëshorten e Ilir Metës, të cilët sipas tij kërkojnë ta eliminojnë fizikisht.
Pasditen e sotme në një status të tij në Facebook Doshi shprehet se do t’i kërkojë prokurorit të Përgjithshëm, Adriatik Llalla hetim ndërkombëtar për çështjen në ngarkim të tij, me pretendimit se hetimi është dekonspiruar.
Lidhur me akuzat drejtuar kreut të Kuvendit, Doshi fton edhe Metën të kërkojë të njëjtën gjë.
“Kam informacione që hetimet që po bëhen për akuzat e mia ndaj Metës janë të dekonspiruara. Një shoqe e Monikës raporton çdo ditë për ato që ndodhin aty. Pavarësisht se unë nuk i paragjykoj hetimet, konstatoj se ato po nxitohen me qëllim, për tu mbyllur shpejt, pa arritur ti bëhet një zbërthim shkencor çdo fakti. Do ti kërkoj që nesër me shkrim Prokurorit të Përgjithshëm që të kërkojë ekspertizë ndërkombëtare për hetimet”, thotë ai.
Në statusin e tij Doshi shprehet se ka informacione që Toni i “Viva” ka njohje me Ilir Metën dhe se ka ardhur në Shipëri me garancinë që nuk do arrestohet.
Deputeti hedh akuza edhe për babain e Ilir Metës. Sipas Doshit, Rexhep Meta ka porositur një ish-oficer nga Skrapari që të vriste Doshin. Më tej, ai sqaron se Berishën e ka kundërshtar politik dhe se kurrë nuk do të bashkëpunojë me të.
als_Latn unk als_Latn als_Latn als_Latn als_Latn als_Latn als_Latn